OBVODNÝ  ÚRAD  ŽIVOTNÉHO PROSTREDIA
V  BRATISLAVE
Karloveská 2, 842 33 Bratislava 4

                                           Oddelenie prierezových environmentálnych činností

                                                                                                        Bratislava 19. 12. 2011                                     
                                                                                                  ZPO/2011/00426-36/ANJ/BA III

                     ROZSAH HODNOTENIA A ČASOVÝ HARMONOGRAM  

určený podľa § 30 ods. 1, 2, 3 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov pre hodnotenie vplyvov navrhovanej činnosti „Revitalizácia kúpaliska Železná studnička“.

Navrhovateľ, FIBINGER ARCHITECTS, s.r.o., Vajnorská 83, 831 03 Bratislava, predložil Obvodnému úradu životného prostredia v Bratislave (ďalej len „OÚŽP”) podľa § 22 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov, v znení neskorších predpisov (ďalej len „zákon”) dňa 30. 09. 2011 zámer „Revitalizácia kúpaliska Železná studnička“( ďalej len „zámer“) na vykonanie zisťovacieho konania, doplnený po výzve príslušného orgánu dňa 17. 10. 2011. 
           Účelom predloženého „zámeru“ je sprístupnenie nefunkčného kúpaliska verejnosti za účelom vybudovania kvalitného mestského kúpaliska ako prírodného areálu s celodennými aktivitami v letnej sezóne, ako sú lanové lezecké steny, scauting zóna, plážový volejbal, detské preliezačky, náučné drevené chodníky na koloch v pralesovej zóne, posiedky, ohniská, vodné atrakcie atď. Areál sa nachádza v pamiatkovo chránenom území a CHKO Malé Karpaty a  priamo do sledovaného územia zasahuje aj územie európskeho významu SKUEV0388 Vydrica. Pôvodné kúpalisko, ktoré bolo v minulosti prevádzkované ako súčasť bývalého Sanatória, v súčasnosti tvorí objekt správy (technické vybavenie, sociálne a hygienické zariadenia a bufet), plavecký bazén (25 m) a detský bazén. Súčasťou areálu sú aj vonkajšie športoviská. Po revitalizácii  bude kúpalisko doplnené o detský bazén so šmykľavkou, plážové ihrisko, bezbariérový vstup, odstavnú plochu pre bicykle, saunu, bufet, novú technologickú miestnosť, ďalšie premostenie ponad tok Vydrice a drobnú architektúru dočasného charakteru (posiedky, ohniská, chodníčky, detské atrakcie a pod.). Na základe písomnej žiadosti navrhovateľa o upustenie variantnosti zámeru zo dňa 15. 06. 2011, OÚŽP neupustil od požiadavky variantného riešenia zámeru a žiadal vypracovanie ďalšieho reálneho variantu listom č. ZPO/2011/04426-3/ANJ/BA III zo dňa 22. 07. 2011. Navrhovateľ predložil zámer v dvoch variantoch a v nulovom variante, pričom variantnosť navrhovanej činnosti spočívala v celkovo zväčšenej vodnej ploche a počte bazénov. Variant I. predpokladal štyri bazény o ploche 434 m2 a variant II s celkovou plochou bazénov 638m2 obsahoval navyše ešte ďalšie dva bazény (bazén s atrakciami a bazén divoká voda).  
Navrhovaná činnosť je situovaná  v Bratislavskom kraji, okres Bratislava III, v mestskej časti Bratislava – Nové Mesto,   na pozemkoch  s parc. č. 19690/2, 19628/2,3,6,7,  k. ú. Vinohrady. 
            OÚŽP predložil „zámer“ na zaujatie stanoviska podľa § 23 ods. 1 „zákona“ všetkým zainteresovaným subjektom a na základe zisťovacieho konania podľa § 29 „zákona“ vydal rozhodnutie č. ZPO/2011/04426-34/ANJ/BA III, že navrhovaná činnosť sa bude posudzovať podľa „zákona“.
OÚŽP v spolupráci s rezortným orgánom a povoľujúcim orgánom, aj po dohode  so štátnym orgánom ochrany prírody a krajiny a po prerokovaní s navrhovateľom určuje podľa § 30 ods. 1, 2, 3 „zákona“ nasledovný rozsah hodnotenia: 

1. VARIANTY PRE ĎALŠIE HODNOTENIE

            Pre podrobnejšie hodnotenie vplyvu navrhovanej činnosti „Polyfunkčný komplex Štrkovecké jazero“ sa určuje:
•	nulový variant – stav, ktorý by nastal, ak by sa navrhovaná činnosť neuskutočnila;
•	variant A – modifikovaný reálny variant na základe nových poznatkov,  limitov územia a opodstatnených pripomienok uplatnených zúčastnenými subjektmi v zisťovacom konaní (zohľadňujúci najmä hydrogeologické a biologické limity, vplyvy navrhovanej činnosti na predmet ochrany ÚEV Vydrica – raka riavového, ale aj kapacitné možnosti dopravnej infraštruktúry a preukazujúci súlad a reguláciu využitia územia podľa platnej územnoplánovacej dokumentácie, ktorou je Územný plán hlavného mesta SR Bratislavy, rok 2007, v znení neskorších zmien a doplnkov);
•	variant B –  dopracovaný pôvodný variant v zámere navrhovaný ako variant č. I so štyrmi bazénmi o ploche  434 m2.     

2. ROZSAH HODNOTENIA URČENÝCH VARIANTOV

2.1  Všeobecné podmienky
2.1.1  Navrhovateľ zabezpečí vypracovanie správy o hodnotení, ktorá s ohľadom na povahu a rozsah navrhovanej činnosti a jej lokalizáciu bude obsahovať jej posúdenie v rozsahu   všetkých bodov podľa prílohy č. 11 „zákona“.
2.1.2	Pre hodnotenie navrhovanej činnosti sa nestanovuje časový harmonogram.
2.1.3	Navrhovateľ doručí OÚŽP 16 ks kompletných vyhotovení správy o hodnotení a 4x správu o hodnotení na elektronickom nosiči dát (OÚŽP si vyhradzuje spresniť konečný počet dokumentácií).
2.1.4	Jednotlivé časti správy o hodnotení treba popisovať podľa konkrétnych variantov.

2.2	Špecifické požiadavky

           Zo  stanovísk doručených k predmetnému „zámeru“ a na základe výsledkov zisťovacieho konania vyplynula potreba v správe o hodnotení podrobnejšie rozpracovať nasledovné okruhy otázok súvisiacich s navrhovanou činnosťou:
2.2.1	podrobne posúdiť a vyhodnotiť súlad navrhovanej činnosti s platnou územnoplánovacou dokumentáciou, so záväznými regulatívmi priestorového usporiadania a funkčného využívania územia podľa ÚPN hl. mesta SR Bratislavy, rok 2007, v znení neskorších zmien a doplnkov a na základe toho vypracovať a posúdiť ďalší modifikovaný reálny variant  navrhovanej činnosti, ktorý by bol v súlade s platnou územnoplánovacou dokumentáciou a ktorý by vychádzal a zohľadnil nové poznatky a zistené limity územia (variant A uvedený v časti 1);
2.2.2	podrobne zhodnotiť vplyvy navrhovanej činnosti na predmet ochrany ÚEV Vydrica – raka riavového a zdokladovať, že navrhovanou činnosťou nedôjde k zhoršeniu už aj tak nepriaznivého stavu tohto chráneného druhu a jeho biotopu;
2.2.3	 navrhnúť také zmierňujúce opatrenia v súvislosti s ochranou raka riavového, ktoré minimalizujú riziko narušenia vodných zoocenóz, prípadne navrhnúť kompenzačné opatrenia;
2.2.4	doplniť prehľadnú grafickú prílohu riešeného územia (pre stanovené varianty) s vyznačením prvkov ochrany prírody a krajiny, vrátane územného priemetu  území NATURA 2000, výskytu prioritných biotopov európskeho významu a biotopov národného významu, ale aj prvkov ÚSES; v rámci RÚSES doplniť aj regionálne biocentrum RBc. Č. 13 Železná studnička III. a IV Rybník;
2.2.5	vypracovať doplňujúci dendrologický prieskum s vymenovaním druhov určených na výrub, vrátane riešenia kompenzácie za takýto výrub;
2.2.6	predložiť nový hydrogeologický posudok, ktorý by deklaroval, že odberom a vypúšťaním nebude ovplyvnený režim a kvalita vodného toku Vydrice, s posúdením výdatnosti studne, ako zdroja pitnej vody s následným posúdením jej kapacity na požadované odberné množstvo pre  budúce kúpalisko a súčasných odberateľov, ako aj posúdenie vplyvu odberu podzemných vôd na okolité studničky;
2.2.7	posúdiť vplyv čerpania podzemných vôd na hydrologické pomery podzemných vôd pri predpokladanom zvýšení potreby vody s posúdením jej vhodnosti na pitné účely; pri zvýšenom odbernom množstve zo zdroja pitnej vody je potrebné posúdiť  potrebu zväčšenia ochranného pásma vodného zdroja;
2.2.8	navrhnúť monitorovanie  kvality vypúšťaných odpadových vôd z ČOV a z úpravne vody tak, aby bolo zabezpečené vylúčenie ohrozenia zhoršenia kvality povrchových vôd v toku Vydrica;
2.2.9	 k predloženému zámeru doložiť stanovisko SHMU;
2.2.10	vypracovať podrobné riešenie úpravy koryta vodného toku vrátane posúdenia jeho vplyvu na navrhované územie európskeho významu „ Vydrica“ (SKUEV0388); doplniť podrobnú situáciu úpravy potoka Vydrica, pozdĺžny profil a tiež priečne profily úpravy potoka, pri premostení umiestnenom vedľa plážového ihriska uviesť: o aké premostenie ide, z akých materiálov, jeho podrobnejší popis a ďalej uviesť,  či spĺňa podmienky pre kapacitu koryta v súlade s platnou STN, doplniť údaj, aké bude bezpečné prevýšenie v zmysle platnej STN, podrobnejšie popísať opravu porušených prahov v dne koryta do pôvodného stavu; 
2.2.11	doplniť do zámeru popis nakladania so vzniknutým kalom;
2.2.12	doplniť kapacitné predpoklady – počet návštevníkov na deň, názor hygienika na  prevádzkovanie areálu, na likvidáciu fekálneho odpadu zo sociálnych zariadení a plánované počty sociálnych zariadení a predpokladaný fekálny odpad na množstvo v závislosti na počet návštevníkov na deň;
2.2.13	doplniť prevádzkové  záležitosti – doba otvorenia, trvanie sezóny;
2.2.14	doplniť frekvencie a spôsob vypúšťania a čistenia bazénov; doriešiť vypúšťanie bazénov vzhľadom na povinnosť zabezpečiť chlórovanie vody a doplniť spôsob  údržby vody v bazénoch;
2.2.15	doplniť výpočet statickej dopravy v zmysle platnej STN 736110/Z1 s jednoznačnými parametrami;
2.2.16	doložiť komplexne spracovanú dopravnú štúdiu, ktorá preukáže riešenie parkovania vyplývajúce z výpočtu statickej dopravy pre potreby revitalizovaného rekreačného areálu;
2.2.17	riešiť spôsob obmedzenia vjazdu automobilovej dopravy do územia vzhľadom na súčasne platný dopravný režim, pokiaľ výsledkom dopravnej štúdie bude preukázané, že záchytné parkoviská, hlavne na Partizánskej lúke budú dostačujúce, resp. ich prípadným zväčšením sa pokryjú potreby zámeru; pokiaľ bude výsledkom dopravnej štúdie potreba vybudovania nového parkoviska v záujmovom území, je nutné tiež vyhodnotenie jeho vplyvov na životné prostredie, najmä vplyv na ovzdušie, podzemné a povrchové vody, s vyriešením odvodu odpadových vôd z tohto parkoviska (prehodnotiť kapacitné možnosti spomínaných záchytných parkovísk, resp. je nutné navrhnúť ich rozšírenie)a posúdiť vplyv dopravy na rybníky v lokalite Železná studnička (I. - IV.) a tok Vydrica; 
2.2.18	preukázať súlad s ustanoveniami pamiatkového zákona a posúdiť vplyv navrhovanej činnosti (variantov) na územie Ochranného pásma nehnuteľných kultúrnych pamiatok v Hornej Mlynskej doline v Bratislave;
2.2.19	v správe o hodnotení vykonať dôslednú analýzu všetkých ďalších pripomienok uplatnených účastníkmi zisťovacieho konania (vrátane zainteresovanej verejnosti) k zámeru a opodstatnené pripomienky  v správe o hodnotení zohľadniť; 
2.2.20	vytvoriť vhodný súbor kritérií vzhľadom na charakter územia a predmet ochrany a určiť ich dôležitosť na výber optimálneho variantu; 
2.2.21	porovnať navrhované varianty a  stanoviť poradie ich vhodnosti, resp. navrhnúť optimálny variant a  návrh zdôvodniť. 

3. UPOZORNENIE
          Podľa § 30 ods. 4 „zákona“ je navrhovateľ povinný v spolupráci s dotknutou obcou bez zbytočného odkladu informovať spôsobom v mieste obvyklým verejnosť o určenom rozsahu hodnotenia navrhovanej činnosti a jeho časovom harmonograme.
          Podľa § 30 ods. 5 môže verejnosť, dotknutá obec, dotknutý samosprávny kraj, dotknutý orgán
a ďalšie osoby predložiť pripomienky k určenému rozsahu hodnotenia navrhovanej činnosti do 10 dní od jeho zverejnenia podľa odseku 4 „zákona“ Obvodnému úradu životného prostredia v Bratislave, ktorý ich po vyhodnotení doručí navrhovateľovi.

                                                                                                                Mgr. Michal Drotován
                                                                                                                           prednosta                                                                                      

Rozsah hodnotenia určený listom Obvodného úradu životného prostredia v Bratislave č. ZPO/2011/00426-36/ANJ/BA III zo dňa  19. 12. 2011  sa  doručuje:                                                                                                                                                  
            1    FIBINGER ARCHITECTS, s.r.o., Vajnorská 83, 831 03 Bratislava
      2.   Hlavné mesto  SR  Bratislava,  v zastúpení primátorom, Primaciálne námestie1, 
      814 99 Bratislava  1 (so žiadosťou o zverejnenie rozhodnutia) 
3.   Ministerstvo školstva, vedy, výskumu a športu SR, Stromová 1, 813 30 Bratislava
4.	Mestská časť Bratislava – Nové Mesto, Junácka 1, 832 90 Bratislava 
5.	Ministerstvo životného prostredia SR, Sekcia vôd – odbor manažmentu povodí a ochrany pred povodňami, Nám. Ľ. Štúra 1, 812 35 Bratislava
6.	Ministerstvo životného prostredia SR, Sekcia ochrany prírody a krajiny, odbor výkonu štátnej správy, Nám. Ľ. Štúra 1, 812 35 Bratislava
7.	Ministerstvo obrany SR, sekcia majetku a infraštruktúry, Kutuzovova 8, 832 47 Bratislava
8.	Krajský úrad životného prostredia v Bratislave, Karloveská 2, 842 19 Bratislava,
9.	Krajský pamiatkový úrad Bratislava, Leškova 17, 811 04 Bratislava
10. Regionálny úrad verejného zdravotníctva Bratislava, hl. mesto SR, Ružinovská 8, P.O.BOX 26, 820 09 Bratislava 29
11. ŠOP SR Banská Bystrica , Tajovského ul. 28 B, 974 01 Banská Bystrica
12. Obvodný úrad v Bratislave, odbor civilnej ochrany a krízového riadenia,
      Staromestská 6, 814 40 Bratislava 
13. Obvodný úrad životného prostredia v Bratislave, Karloveská 2, 842 33 Bratislava 4 –  
      odbor štátnej vodnej správy
14.   - //-  odbor ochrany ovzdušia 
15.  - // -  odbor odpadového hospodárstva
16.  - // -  odbor ochrany prírody a krajiny 
17.  oddelenie prierezových environmentálnych činností
18.  Úrad Bratislavského samosprávneho kraja, P. O.BOX 106, Sabinovská 16, 820 05 Bratislava 25
19.  Okresné riaditeľstvo Hasičského a záchranného zboru v Bratislave, 
       Staromestská 6,  811 03 Bratislava 1
20. Obvodný úrad pre cestnú dopravu a pozemné komunikácie v Bratislave, 
      Pri starej     prachárni14, 831 04 Bratislava 3
21. Obvodný lesný úrad Bratislava, Pekná cesta 19, 831 52 Bratislava
22. SLOVENSKÝ VODOHOSPODÁRSKY PODNIK, š.p., Odštepný závod Bratislava, Karloveská 2, 84217 Bratislava
23. Mestské lesy v Bratislave, Cesta Mládeže 4, 831 01 Bratislava
24. Správa CHKO Malé Karpaty, Štúrova 115, 900 01 Modra 
25. AQUIFER s.r.o., Bleduľová 66, 841 08 Bratislava
26. Klára Hornišová , Lipského 11, 841 01 Bratislava